"Ma väga kurssi ennast ei viinud paraku sellega. Aga midagi otseselt vastu ka ei ole," kommenteeris KOV valimiste tulemusi Jürgen, kes ise valimas ei käinud.
"Et võib-olla oleks rohkem olnud siis nagu roheliste poolt ja sellise keskkonnateemaliste seaduste poolt," lisas ta.
Jürgen kinnitab, et Tallinna eluga on ta rahul. "Mulle meeldib, et Tallinn on üsna roheline linn ja merepiir samuti. See annab siia väga palju sellist lisaväärtust juurde," kinnitas ta.
Tallinna juures kõige positiivsemaks peab Jürgen siinseid inimesi. "Vähemalt siin töötades ma näen väga palju selliseid säravaid inimesi," ütles ta. "See on väga kirev linn selles mõttes, et piisavalt väike, et üksteist tundma õppida ja tänaval näha tuttavaid nägusid. Aga piisavalt suur ka, et avastada midagi uut alati."